નવી દિલ્હીઃ ટેલિકોમ રેગ્યુલેટરી ઓથોરિટી ઓફ ઈન્ડિયા(TRAI)એ કહ્યું છે કે ગ્રાહકોના પર્સનલ ડેટા પર ટેલિકોમ કંપનીઓનો નહિ પરંતુ ગ્રાહકોનો અધિકાર છે. આ સાથે જ TRAIએ ગ્રાહકોની પર્સનલ માહિતીની ગોપનિયતા જાળવી રાખવા માટે નિયમોનું પણ સૂચન કર્યું છે. TRAIએ કહ્યું કે હાલના નિયમમાં ગ્રાહકોનું હિત જળવાતું નથી. જે કંપનીઓ ગ્રાહકોના ડેટાને નિયંત્રિત કરે છે અને તેમાં ફેરફાર કરે છે, આ તેમનો અધિકાર નથી. યુઝર પોતે જ માલિક છે.